《戏赠刘公子》
明代·史谨

我挂朝冠事远游，君居建业近瀛洲。朱颜不作麒麟楦，白日都消燕子楼。

云锁涧松迷鹤睡，雨添春水带花流。今朝已息天台念，仙籍无人肯见收。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。